2) Szociálpolitikai feladatok
(Kulturális, Turisztikai, Sport, Köznevelési és Szociálpolitikai Főosztály)

Budapest Esély Nonprofit Kft.: 810502
A Budapest Esély Nonprofit Kft. által ellátott feladatokat tartalmazza (ezer Ft-ban):
	[bookmark: _Hlk528575201]1.
	Közfoglalkoztatási közszolgáltatás előirányzott kompenzáció: 
[bookmark: _GoBack]A közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. tv. biztosítja a Budapest Esély Nonprofit Kft. közfoglalkoztatási feladatának keretét. Az új típusú közfoglalkoztatás legfőbb célja, hogy minél több munkára képes és kész, aktív korú, szociálisan rászoruló ember számára biztosítson átmeneti munkalehetőséget.
A közfeladat végrehajtásának foglalkoztatási része két célt foglal magában. Egyrészről a fővárosi közüzemi vállalatoknál tartós foglalkoztatás biztosítása hajléktalan személyek számára, másrészt a közfoglalkoztatás szervezése, valamint a munkaerő-piaci esélyek javítását fejlesztő, tanácsadó, közvetítő szolgáltatások nyújtása. 
	43 652

	2.
	Munkaerő-piaci közszolgáltatás előirányzott kompenzáció:
A munkaerőpiacon hátrányos helyzetű rétegek képzésének, foglalkoztatásának elősegítése, és a kapcsolódó szolgáltatások: képzések, tréningek, munkaerő-piaci egyéni és csoportos tanácsadások. A munkaerő-piaci közszolgáltatás feladaton belül a Fővárosi Kormány Hivatal Foglalkoztatási Főosztályától elnyert pályázat alapján, 2019 júliusában induló program keretében, 16 fő munkaerő-piaci és foglalkoztatási információnyújtó foglalkoztatását végzi a Kft. A program 2020. június 30-ig tart, az előző évekhez hasonlóan várható a program folytatása.

	3.
	Fővárosi Közegészségügyi közszolgáltatás előirányzott kompenzáció: 
A közegészségügyi feladatok tekintetében a Fővárosi Közterület-fenntartó Zrt., valamint a Fővárosi Kertészeti Nonprofit Zrt. közszolgáltatási feladatait, hatáskörét nem érintő körben:
· nem veszélyes hulladék gyűjtése, kezelése, ártalmatlanítása, újrahasznosítása,
· az illegálisan lerakott hulladék elszállítása,
· szennyeződésmentesítés, egyéb hulladékkezelés,
· a Fővárosi Önkormányzat tulajdonában lévő, általa nem hasznosított ingatlanokon az emberi egészséget bármilyen módon veszélyeztető növények meghonosodásának, valamint terjedésének megakadályozása; és gyommentesítési feladatok elvégzése, ideértve különösen a parlagfű elleni védekezést, a növényvédelmi tevékenységről szóló 43/2010 (IV.23) FVM rendelet 2. § (1) bekezdés d) pontja alapján.

	4.
	[bookmark: _Toc278312382]Esélyegyenlőségi és foglalkoztatás-fejlesztési közszolgáltatás előirányzott kompenzáció: 
· a hatályos Települési Esélyegyenlőségi Program felülvizsgálata, az abban fogalt helyzetfelmérés frissítése, rövidtávú cselekvési terv kidolgozása,
· a Fővárosi Települési Esélyegyenlőségi Program és megvalósítása keretében társadalmi integrációt támogató feladatok ellátása,
· az Önkormányzat intézményrendszerén belül munkahelyi esélyegyenlőségi képzések szervezése,
· partneri részvétel a Fővárosi Önkormányzat, mint kedvezményezett által az Európai Unió támogatásával megvalósuló pályázatokban.
· Fővárosi Roma Integrációs Hálózat és Foglakoztatáspolitikai program megvalósítása,
· együttműködés a foglalkoztatás elősegítése, a munkanélküliség megelőzése és hátrányos következményeinek enyhítése érdekében. 
· A Kft. 2020. évre tervezett, illetve futó  projektjeinek felsorolása:
· Vekop-8.1.2-16-2017-00001 Alternatív munkaerő-piaci szolgáltatások budapesti álláskeresőknek
A projekt célja: 3 év alatt, 14 féle egyéni és csoportos tanácsadási forma segítségével az álláskereső személyekre egyéni fejlesztési terv készítése és szolgáltatás nyújtása a munkába helyezés érdekében, szolgáltatásfejlesztés a partnerekkel együttműködésben. 
Konzorciumi partnerek: Magyar Máltai Szeretetszolgálat Egyesület, Baptista Integrációs Központ,
Konzorciumon kívüli partner: BMSZKI,
A projekt megvalósítási ideje: 2019.02.01-2022.01.31.
· Vekop-6.2.1-15-2016-00006 Csillagtelep szociális célú rehabilitációja
A Budapest Esély által végzett tevékenységek célja: 70 fő bevonása 30 hónap alatt, 6 féle képzési programba, 3-3 féle kiegészítő, kompetencia fejlesztő tréningbe, egyéni mentorálás a programban maradás és az elhelyezkedés támogatása érdekében, illetve a képzések ideje alatt megélhetési támogatás kifizetése.
Konzorciumvezető: Budapest XXI. Kerület Csepel Önkormányzata,
A projekt megvalósítási ideje: 2018.04.01-2021.03.31.
ebből a Budapest Esély szerepvállalása: 2018.04.01-2020.09.30.
· RE-SZOC program – Nemzeti Bűnmegelőzési Tanács finanszírozásában megvalósuló bűnmegelőzési program
A projekt célja, hogy komplex művészetterápiás eszközökkel segítsék a társadalmi beilleszkedést mindazoknál, akik akár elkövetővé, akár áldozattá válás tekintetében veszélyeztetettek. A megközelítőleg félévig tartó művészetterápiás dráma és fotó foglalkozásokat végig szakemberek kísérik. A bevont személyek olyan, kulcsfontosságú kompetenciákra tesznek szert, mely indirekt módon, de szilárdan épülnek be személyiségükbe, előmozdítva ezzel, hogy a társadalom hasznos tagjaként próbáljanak érvényesülni.
A projekt megvalósítási ideje: 2019.08 hó – 2020. 04. hó
Megvalósító partnerek: Szubjektív Értékek Alapítvány, Fókusz Alapítvány
· TámogatLak - Roma fiatalok hajléktalanná válásának megelőzése program (A Fővárosi Önkormányzat finanszírozásában megvalósuló projekt)
A projekt megvalósítási ideje: 2020.
A projekt célja: 30 roma köztük volt állami gondozott fiatal számára az iskola elvégzése, szakma megszerzésének támogatása kompetencia fejlesztő képzésekkel, egyéni mentorálással és ösztöndíj adásával. A program a 2018.-2019. évben sikerrel zajlott mintaprogram meghosszabbítása.
· Budapest – Több, mint esély! – Egymásra lépni tilos! antidiszkriminációs kampány. (A Fővárosi Önkormányzat finanszírozásában megvalósuló projekt)
A projekt megvalósítási ideje: 2020. január – 2020. december
A projekt célja széleskörű antidiszkriminációs, kommunikációs kampány szervezése, melyen belül sor kerül szakmai egyeztető fórumokra, rendezvényekre.

	Mindösszesen:
	208 439




Menhely Alapítvány: 830302
A Menhely Alapítvány Fővárosi Hajléktalanügyi Konzorcium tagjaként – a 2150/2011. (VII. 14.) Főv. Kgy. számú határozattal elfogadott hajléktalanellátási koncepció alapján – a BMSZKI-val közösen végzi a területileg megosztott szolgáltatói feladatokat a Főváros pesti oldalán. A cím a Menhely Alapítvány által végzett feladatok (diszpécser szolgálat működtetése, krízisautók, speciális utcai szolgálatok működtetése, első befogadó szálláshelyek működtetése, valamint az ezekhez kapcsolódó, hajlékkal nem rendelkező személyek számára kiléptető lakhatási támogatások nyújtása) támogatását tartalmazza.

Magyar Máltai Szeretetszolgálat: 831302

A Fővárosi Hajléktalanügyi Konzorcium tagjaként – a 2150/2011. (VII. 14.) Főv. Kgy. számú határozattal elfogadott hajléktalanellátási koncepció alapján – a BMSZKI-val közösen végzi a területileg megosztott szolgáltatói feladatokat a Főváros budai oldalán.  A cím a Magyar Máltai Szeretetszolgálat által végzett feladatok (diszpécser szolgálat működtetése, krízisautók, speciális utcai szolgálatok működtetése, első befogadó szálláshelyek működtetése, valamint az ezekhez kapcsolódó, hajlékkal nem rendelkező személyek számára kiléptető lakhatási támogatások nyújtása) támogatását tartalmazza.

Motiváció Alapítvány: 830302
A Fővárosi Közgyűlés 2016. december 7-i ülésén elfogadta Budapest Főváros Helyi Esélyegyenlőségi programját a 2017-2022. évekre vonatkozóan. Döntött továbbá az Esélyegyenlőségi Program Beavatkozási Akcióterv kijelölt feladatairól is a 2017-2020. évekre.
[bookmark: _Hlk508197361]A címen szereplő összeggel a Fővárosi Önkormányzat hozzájárul a Motiváció Alapítvány – munkaerőpiaci szempontból hátrányos helyzetű, valamint fogyatékkal élő személyeket támogató – feladatainak működési kiadásaihoz az alábbi tevékenységek ellátása érdekében:

· A Főváros területén személyi segítést, szállító szolgáltatást és információs tanácsadást 
biztosító szolgálatok működtetéséhez.
· A Főváros területén és a központi régióban működő támogató szolgálatok összehangolásához.
· A Főváros területén és a központi régióban működő támogató szolgálatok számára
szakmai tanácsadás biztosításához, szakemberek képzésében való részvételhez.
· Az akadálymentesítési tanácsadás nyújtásával összefüggő feladatok ellátásához.
· A Főváros általános és középiskolai tanulói számára a fogyatékossággal élő személyek,	valamint megváltozott munkaképességű emberek elfogadását segítő iskolai programok 	szervezéséhez.
· A fogyatékossággal élő személyek, valamint megváltozott munkaképességű emberek számára 	jogi tanácsadás biztosításához.
· A fogyatékos fiatalok re/integrációját segítő szolgálatának (röviden: FFRISS) és jogsegély	szolgálatának kiadásaihoz nyújt támogatást. 

[bookmark: _Hlk31961300]Budapest lakásrezsi támogatás (Hálózat BDDH Alapítvány): 838902 
Hálózat-Budapesti Díjfizetőkért és Díjhátralékosokért Alapítvány alapító okirat szerinti célja az önhibájukon kívül rászorulók részére támogatás nyújtása, a civilizált lakhatást biztosító díjak kifizetésének az elősegítése. Az alapítványi támogatásban elsősorban az alapító okirat 4.1. pontjában felsorolt, valamint a szociális ellátásokról szóló 1993. évi III. törvény szerint, szociális célú támogatásokra, ellátásokra meghatározott feltételeknek megfelelő rászoruló természetes személyek, családok részesülhetnek. Az alapítványi támogatás a hátralékos közüzemi díjak megfizetésére fordítható. A címen lévő összeg segítségével átlagosan családonként 20.000 Ft, mely az önhibájukon kívül rászorulók lakhatási támogatásához nyújt fedezetet.

Nemzetközi Gyermekmentő által szervezett rendezvények támogatása: 848602
A Fővárosi Közgyűlés a 2378/2013. (12. 11.) határozatával jóváhagyta a Keret-megállapodást, amelynek III/2. pontja kimondja: „Felek rögzítik, hogy a Rendezvényeket a jövőben továbbra is a Gyermekmentő Szolgálat fő szervezésében, a Fővárosi Önkormányzat társszervezése és közreműködése mellett kívánják megtartani.” A szervezendő két rendezvény a Városligeti Gyereknap és a Mindenki Karácsonya. A támogatási szerződés megkötése esetén a kifizetés is erről a címről történik.


